《为房仲赠姬人时斋素独居一室》
明代·胡应麟

尽抛铅粉着袈裟，长日焚香诵法华。不学杨枝辞白傅，暂同桃叶住王家。

台深弄玉鸾箫断，殿锁飞琼鹤驭遐。自是莲花离火宅，子猷狂兴为谁赊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。